-ময়না খুড়ার বাড়ি যায়া মনে হইল বাবা খুব খুশি হইছে। ঘুইয়্যা ঘুরয়্যা উয়ায় জমি জিরাত দেখল। তামান গারামটে হামেরায় গারাম থাকি আলাদা কিছু নাই। আস্তাঘাট, বিদ্যুৎ, ইসকুল কিচ্চু নাই। এখনও কিছু হয় নাই। হামেরা ফোকতোই আর বোরলি মাছের ঝোল দিয়া ময়না খুড়ার ঘরে খাইনু। ওফ্; কচু পাতার সঙ্গি লবন, কাঁচামরিচ, আদা, রসুন, আতপ চাউলের গুঁড়া, কোলমুড়ার ধুলার ছ্যাকা দিয়া খুড়ি যা ফোকতোই বানাইছিল না। কতোদিন ফোকতোই খাই নাই। বোরলি মাছের ঝোলটাও টাগড়ায় লাইগ্যা আছে। ক্যাম্পের আন্না ওই রোজ এ্যক ঘ্যাট, ট্যালট্যালে ডাইল আর বিলাশপুরি রুই মাছের ঝোল খাইতে খাইতে মুখি চর পরয়্যা গেইছে। বাবাও ফোকতোই চাইয়া খাইল। খায়েদায়ে ময়না খুড়া আর বাবা দাওয়ায় বসে হুঁকায় তাংকু টানছিল। এ্যখানে লক এখনো হুকায় তাংকু খায়। অঁয় ঝ্যে সিতাই ব্লক, ওখানে নাকি পশ্চিম বাংলার সব চাইতে বেশি তাংকু চাষ।